Stander-saak: Taxi-bestuurder in hof | Maroela Media
Natasha Ramkisson, woordvoerder van die Nasionale Vervolgingsgesag (NVG), sê die saak is tot 27 Februarie 2014 uitgestel. "Die verdediging het die uitstel versoek vir redes buite hulle beheer. Die aansoek is nie deur die staat teengestaan nie." Njabulo Nyawose het Stander (25) glo op 3 Januarie vanjaar doodgery terwyl hy in Shelley Beach aan die KwaZulu-Natalse suidkus fietsgery het. Die saak teen Nyawose is vroeër die jaar teruggetrek maar later weer ingestel.
Stander het verlede jaar by die Olimpiese Spele in Londen vyfde in die veldren geëindig. In 2011 het Stander die eerste Suid-Afrikaner geword om die Cape Epic-ren in die Wes-Kaap te wen en het hy en sy spanmaat dit weer verlede jaar gewen.